text
stringlengths 23
555
| dataset
stringclasses 1
value | script
stringclasses 1
value | lang_script
stringclasses 1
value |
|---|---|---|---|
Imaibo buk etei seven hikwahen hi’inu’in ta bai bobotawiy aitin, naatu sawar yawasih ma’anih kwafe’en, ta fanan gunum na’atube e’af, “Kuna!”
| Bible_taxi1500 | Latn | aai_Latn |
Ayu anuwanuw biyan kwes, tafanamaim orot uman few auman ma’am aitin. Naatu nati orot ukwarinamaim i kowas hiyara’ah sabuw rouw baigegsairihimih tit.
| Bible_taxi1500 | Latn | aai_Latn |
Buk bairou’abin hikwah inu’in bai kwibikwib ana veya, ayu sawar yawasih ma’anih bairou’abin e’afa’af fanan anowar eo, “Kuna!”
| Bible_taxi1500 | Latn | aai_Latn |
Naatu tabo biyan woun anababatun tafanamaim orot baibiyow kaiy hitin auman titit aitin. Nati orot i tafaram wanawanan tufuw bosairin wouyinin isan ana baibasit hitin, saise sabuw hitiyaso’aso’ar taiyuwih hitayuwih hitatarih hitimumurub isan.
| Bible_taxi1500 | Latn | aai_Latn |
Buk baitounin hikwah inu’in bai kwibikwib ana veya, ayu sawar yawasih ma’anih baitounin fanan anowar eo, “Kuna!” Ayu anuwanuw biyan fufum tafanamaim orot uman siker rou’ab hitin bobotanen aitin.
| Bible_taxi1500 | Latn | aai_Latn |
Naatu ayu nidun ta anonowar ana nowarin i sawar yawasih wanawanahimaim ta fananabe anowar eo, “Rafiy sum kikimin ana baiyan i veya ta’imon baiyan ana fofonin, naatu rafiy sum gidigidih tounu hai baiyan i veya ta’imon baiyan ana fofonin. Baise raiy naatu men kwani’afiyen!”
| Bible_taxi1500 | Latn | aai_Latn |
Buk baikwafi’inin hikwah inu’in bai kwibikwib ana veya, ayu sawar yawasih ma’anih baikwafi’inin fanan anowar eo, “Kuna!”
| Bible_taxi1500 | Latn | aai_Latn |
Ayu anuwanuw biyan wair tafanamaim orot wabin Morob ma’am aitin, naatu orot ta wabin Morobana’efan ufunika i’ufunun hairi hinanan aitin. Iti orot rou’ab i tafaram wanawanan auwaraunane turin ana fofonin sabuw kaiyomaim tar morob isan, baimar botaitin isan, sawow yumatah ta ta, sigarafor yubih morob isan ana fair hitih.
| Bible_taxi1500 | Latn | aai_Latn |
Buk bai hikwah inu’in kwibikwib ana veya, sabuw iyab God ana tur hibibinan isan, naatu hikukurereb isan hirouw himomorob, ayubih sibor ana gem babanamaim hima’am aitih.
| Bible_taxi1500 | Latn | aai_Latn |
Naatu iti sabuw fanah aumetawat hirerey hio, “Regah fair maiyow kakafiyi naatu turobe anababatun! Regah mar boro biy tafaram ana sabuw iyab aki hi’asbuni amomorob isan inibatiyih, aisa inabow baimakiy initih?”
| Bible_taxi1500 | Latn | aai_Latn |
Etei’imak faifuw kwes ta’ita’imon hifaramih hi’osen naatu hi’uwih, mar kafai kwanakaif, kwa hi’asbuni kwamomorob na’atube akir wairafih, taituwa, hinarouw hinamorob nan ana fofonin nab.
| Bible_taxi1500 | Latn | aai_Latn |
Buk bai six hikwah inu’in bai kwibikwib ana veya, iriyoy gagamin na’in tit, veya matan fufum matar, watur tibifufum na’atube, sumar matan tutufin etei iwuwun rara matar,
| Bible_taxi1500 | Latn | aai_Latn |
maramaim daman hihururuwih me yan hire, fafou ro’oh ahiy wowog ebabin tibihururuwih na’atube.
| Bible_taxi1500 | Latn | aai_Latn |
Fef tafifirorow na’atube mar taiyuwin firorow menika in, oyaw etei naatu nuw etei hai efanamaim sa’asa’abin hin.
| Bible_taxi1500 | Latn | aai_Latn |
Imaibo tafaram ana aiwob, orot wabih gagamih, baiyow hai ukwarih, sabuw sawar wairafih, sabuw fairih, akirwairafih, sabuw iyab men akir wairafih, etei hinunuw oyaw an watu wanawanah hirun, naatu kabay wa’aroh hirun hiwa’ir.
| Bible_taxi1500 | Latn | aai_Latn |
Imaibo hi’af ra’at oyaw naatu kabay toto hi’uwih re tounihimih hio, “Men akokok orot urama’ama afe’en ema’am matanamaim anama naatu ana yaso’ar wanawanan anarun.
| Bible_taxi1500 | Latn | aai_Latn |
Anayabin hai yaso’ar gagamin ana veya i natitaka, naatu yait boro iti yaso’ar nanafut?”
| Bible_taxi1500 | Latn | aai_Latn |
Naatu ayu tounamatar etei kwafe’en tafaram umasusun kwafe’en imaim hibatabat aitih, bebeh hitatar yourabad hai ef etei hifut, saise yourabad men kamar yan nababin nanunuw o riy yan nababin nanunuw o kutor nababin ai hinare’emih.
| Bible_taxi1500 | Latn | aai_Latn |
Naatu tounamatar ta veya yeninane yen nan aitin, God wanatowanin ana kwah bai auman. Fanan aumetawat tounamatar nah kwafe’en me naatu riy bai’afiyin isan ana fair hibai hima’am isah e’af,
| Bible_taxi1500 | Latn | aai_Latn |
“Me, riy naatu ai men kwani’afiyih, kwanama nanan aki God ana akir wairafih nakwetah anikwahenabo.”
| Bible_taxi1500 | Latn | aai_Latn |
Imaibo ayu sabuw bai’ab nah hibikwahen hio anowar, sabuw etei i 144,000 nah hikwahen, nati sabuw i Israel wanawanan big ta ta etei.
| Bible_taxi1500 | Latn | aai_Latn |
Judah ana bigane 12,000 nah hikwahen, Reuben ana bigane 12,000 Gad ana bigane 12,000
| Bible_taxi1500 | Latn | aai_Latn |
Asher ana bigane 12,000 Naphtali ana bigane 12,000 Manasseh ana bigane 12,000
| Bible_taxi1500 | Latn | aai_Latn |
Simeon ana bigane 12,000 Levi ana bigane 12,000 Isakar ana bigane 12,000
| Bible_taxi1500 | Latn | aai_Latn |
Zebulun ana bigane 12,000 Joseph ana bigane 12,000 Benjamin ana bigane 12,000
| Bible_taxi1500 | Latn | aai_Latn |
Iti ufunamaim anuwanuw nau’umaim kou’ay gagamin na’in men karam boro taniyab, tafaram tutufin etei wanawanan, tafaram ta ta, big ta ta, biyah ta ta, tur ta ta etei urama’ama nanamaim naatu nanamaim hai faifuw kwes hi’osen umah rabod rourih hibow hibatabat aitih.
| Bible_taxi1500 | Latn | aai_Latn |
Naatu fanah aumetawat na’in hiwow hio, “Turobe! Yawas etei i ata God ana urama’ama’amaim ema’am nowan, naatu auman nowan!”
| Bible_taxi1500 | Latn | aai_Latn |
Tounamatar tutufin etei urama’ama hi’ar bebera’uh, regaregah ai’in naatu sawar yawasih ma’anih kwafe’en hi’ar bebera’uhih hibatabat, yumatah aubabe urama’ama nanamaim hira’iy God hikwafir,
| Bible_taxi1500 | Latn | aai_Latn |
hio, “Turobe! Bora’ara’aten, marakaw, ukwarerekab, merarayow, rousagiyen fair, bat totofar etei i ata God nowan ema’am wanatowan, wanatowan! Turobe!”
| Bible_taxi1500 | Latn | aai_Latn |
Imaibo regaregah ai’in ta ayu ibatiyu, “Iti sabuw hai faifuw kwes hi’osen tebatabat i sabuw iyab? Naatu menane hina tebatabat?”
| Bible_taxi1500 | Latn | aai_Latn |
Ai ya’afut ao, “Regah ayu men aso’ob, baise o i iso’ob.” Naatu iuwu eo, “Iti sabuw i bai’akir kakafin wanawananane hitit, hai faifuw hisouwen naatu ana rara’amaim kukusouwen hibikwes i hi’osen tebatabat.
| Bible_taxi1500 | Latn | aai_Latn |
Isan imih God ana urama’ama nanamaim hibat, fai mar i ana Tafaror Baremaim tebowabow, naatu God nati ana urama’ama’amaim ema’am boro ana taragubamaim natafafarih.
| Bible_taxi1500 | Latn | aai_Latn |
Naatu boro men kafa’imo bayumih hinamorob maiye, naatu boro men sikah namamah maiye. Veya boro men nararih biyah nababan naatu boro men nararih biyah hinikakoumih.
| Bible_taxi1500 | Latn | aai_Latn |
Anayabin urama’ama yan foun tafan ema’am boro hai bonawiyenayan namatar, nabonawiyih hin harew buruburur yawasin eyey hinatom, naatu hinarererey God boro maturih etei nasafamen.”
| Bible_taxi1500 | Latn | aai_Latn |
Fef firorow bai seven hikwah inu’in bai kwibikwib ana veya maramaim etei hinutanub mar kafai, turinawat, agugum hima.
| Bible_taxi1500 | Latn | aai_Latn |
Naatu tounamatar etei seven tour seven hitih hibotanen God nanamaim hibatabat aitih.
| Bible_taxi1500 | Latn | aai_Latn |
Tounamatar ta umanamaim fi’ufiu ana kerowas bai auman na sibor ya’aya ana gemamaim batabat aitin. Naatu fi’ufiu gagamin na’in hitar hiwan God ana sabuw kakafiyih hai yoyoban auman bai gem nanamaim bat eot ra’ah.
| Bible_taxi1500 | Latn | aai_Latn |
Fi’ufiu ana sow naatu sabuw kakafiyih hai yoyoban tounamatar umanane yen God nanamaim tit.
| Bible_taxi1500 | Latn | aai_Latn |
Imaibo tounamatar fi’ufiu ana kerowas bai sibor ana gem tafanamaim wairaf bai kerowas wanawanan iwan rouw me yan re’ere ana veya namanamar bokiyat gunum rouware gugugug iwa’an naatu iriyoy tit.
| Bible_taxi1500 | Latn | aai_Latn |
Tounamatar etei seven umahimaim tour hibobotanen babinen isan awahimaim hiya.
| Bible_taxi1500 | Latn | aai_Latn |
Naatu tounamatar wantoro’ot batabat ana tour bababin ana veya, toun kabay totomar wairaf rara auman sartabir yar re me yan tit, tafaram auwaraun tutufin etei earah, ai nati tafaram auwaraunane hibatabat etei hi’arat, naatu fotan nati tafaram auwaraunane hituw hi’inu’in etei hi’arat.
| Bible_taxi1500 | Latn | aai_Latn |
Tounamatar bairou’abin ana tour bababin ana veya sawar ta gagamin na’in oyaw tomar fudir tafan wairaf to’ab auman nunuw in riy yan re, riy auwaraunane tutufin etei rara matar.
| Bible_taxi1500 | Latn | aai_Latn |
Riy auwaraunane wanawanan sawar yawasih ma’anih etei himorob, naatu wa nati riy auwaraunane hibatabat etei hitaseseb.
| Bible_taxi1500 | Latn | aai_Latn |
Tounamatar baitounin ana tour bababin ana veya daman gagamin na’in matan hinowabe in toto’ab maramaim hea’obow tafaram auwaraun ana harew naatu ana harew sosoh yan ra’iy.
| Bible_taxi1500 | Latn | aai_Latn |
Nati daman wabin i Tubatub, naatu Tubatub tafaram auwaraunane ana harew yah re’er harew etei tenakuyakuy himatar naatu sabuw iyab nati harew tenakuyakuy hitomatom etei himorob.
| Bible_taxi1500 | Latn | aai_Latn |
Tounamatar baikwafi’inin ana tour bababin ana veya, veya matan auwaraunane, sumar matan auwaraunane, daman matah auwaraunane etei himabiy. Imih sawar iti etei rebah auwaraunane higugum hin. Naatu auyit auwaraunane men marakaw, na’atube gugumin auwaraunane auman.
| Bible_taxi1500 | Latn | aai_Latn |
Imaibo ayu anuwanuw mamu ikou mar ana yan foun rererey fanan anowar, “Ago, ago, ago! Kwa sabuw iyab tafaramamaim kwama’am tounamatar tounu hai tour hinabababin ana veya biyababan boro kakafin maiyow kwanab!”
| Bible_taxi1500 | Latn | aai_Latn |
Tounamatar bai ana tour bababin ana veya, ayu anuwanuw maramaim daman hea’obow me yan rara’iy aitin. Naatu daman Sou Awan Wanu’umin teo. botawiyin isan ana tufatan hitin.
| Bible_taxi1500 | Latn | aai_Latn |
Naatu daman Sou Awan Wanu’umin ana tufatan uyi’uy ana maramaim sow agor kutikutin tit, ana’itin i ra’iy e’arah ana sow eyeyey na’atube. Sou Awan Wanu’umin ana sow yen veya matan naatu gagub etei gugum nuwayowanin en.
| Bible_taxi1500 | Latn | aai_Latn |
Sow yey wanawananamaim ir afu’afuw hirob hire hina me yan hitit, naatu kafukafus ana fair na’atube ir afu’afuw hitih.
| Bible_taxi1500 | Latn | aai_Latn |
Naatu hi’uwih, “Men yen ana fotan o ana ai rourih men ta kwani’afiy, baise sabuw iyab God ana kwah nakwetahimaim men tema’am akisih kwani’afiyih.
| Bible_taxi1500 | Latn | aai_Latn |
Naatu hi’uwih men sabuw kwanayubih hinamorob, baise kwanayubih weweh nakwan sumar nasawar, kafukafus eyubih weweh ekwanikwan na’atube.”
| Bible_taxi1500 | Latn | aai_Latn |
Nati sumar wanawanan weweh nakwanikwan ana maramaim sabuw boro morob ana ef hinanuwet, baise morob boro men hinatita’ur hai kok i boro mi’itube hitamorob, baise morob boro nabihir nawa’ir.
| Bible_taxi1500 | Latn | aai_Latn |
Ir afu’afuw biyah ana itinin i na’atube, yumatah ana itinin orot babin hai yumatabe, ukwarihimaim i sawar ta ana itinin kowas na’atube hiyara’aten auman baiyow isan hibobuna hitit.
| Bible_taxi1500 | Latn | aai_Latn |
Aribuh i baibin aribuhibe naatu wah i wahibe.
| Bible_taxi1500 | Latn | aai_Latn |
Dogoroh hai ber isan i sawar ta na’atube hi’afuw dogoroh hiyafafar, naatu bebeh ana nidun i moumurih baiyow isan tikik’ayowen tinunuw ana nidun na’atube.
| Bible_taxi1500 | Latn | aai_Latn |
Urahine i yuh auman, naatu hinayubi wewe ekwanikwan ana naniyan i kafukafus eyub wewe ekwanikwan na’atube. Sumar sabuw yubih biyababan baitih isan yuhine hai fair hibai.
| Bible_taxi1500 | Latn | aai_Latn |
Sou Awan Wanu’umin ana tounamatar i hai aiwob na’atube ma kaifih, tounamatar wabin Abaddon Hebrew fanahimaim, Greek fanahimaim i Apolion.
| Bible_taxi1500 | Latn | aai_Latn |
Biyababan aga’ag wantoro’ot i na sawar, naatu biyababan aga’ag rou’ab i boro tenan.
| Bible_taxi1500 | Latn | aai_Latn |
Tounamatar bai ana tour bababin ana veya, God nanamaim gem ana tainih kwafe’en fanah ine titit anowar,
| Bible_taxi1500 | Latn | aai_Latn |
fanan ta i tounamatar bai isan eo, “Euphrates harew gagaminamaim tounamatar kwafe’en hifatum tebatabat kurufamih!”
| Bible_taxi1500 | Latn | aai_Latn |
Naatu tounamatar kwafe’en hirurufimih ana veya, nati veya ta’imon, nati sumar naatu nati kwamuramaim tafaram auwaraunane sabuw etei rouw morob isan hibobunabuna.
| Bible_taxi1500 | Latn | aai_Latn |
Orot baiyow isan himowaraboun tit hio anonowar etei i na’atube.
| Bible_taxi1500 | Latn | aai_Latn |
Naatu au mimumaim moumurih tafahimaim orot boyeyah auman hima’am, hai itinin i iti na’atube, dogoroh hai ber ana woun i wairaf na’atube, ana furumin i na’atube, naatu ana wairin i na’atube, naatu ukwarih hai itinin na’atube, naatu awahimaim wairaf, sow agor kutikutin naatu hititit.
| Bible_taxi1500 | Latn | aai_Latn |
Orot babin auwaraunane awahine sawow kakafih tounu, wairaf, sow naatu hititit imaim etei himorob.
| Bible_taxi1500 | Latn | aai_Latn |
Anayabin hai fair i awahimaim ma’am naatu yuhine auman ma’am, yuh hai itinin i kokobe ukwarih auman, nati’imaim sabuw tiyubih biyababan tibitih.
| Bible_taxi1500 | Latn | aai_Latn |
Sabuw turih sawow kakafin men hibai himomorob i men dogor baikitabir hibai abisa umahimaim hisinaf himamatar hihamiyenamih. demon hikwakwafirih, murubih, agim, ai aurih matah en, tainih en remor en, aibat hitar hima hikwakwafirih men hihamiyen.
| Bible_taxi1500 | Latn | aai_Latn |
Na’atube sabuw hi’asbunubunuw, hisew hikwerakwer, hibiwa’an kwanekwan, naatu hibabain men hihamiyen dogor baikitabiren hibaimih.
| Bible_taxi1500 | Latn | aai_Latn |
Imaibo ayu tounamatar ta fairin marane tit sakuk wanawanan earmetan auman re nan aitin. Ukwarinamaim ana kaniy rouw naatu an ana itinin wairaf na’atube matan yafuyafun auman, ana yumat i veya na’atube rarasib.
| Bible_taxi1500 | Latn | aai_Latn |
Umanamaim fef firorow kikimin rusasar auman rena, an ana’asukwafune riy yan bat naatu an ana beyawane me yan bat,
| Bible_taxi1500 | Latn | aai_Latn |
fanan aumetawat na’in e’afa’af ananowarin i egagaran na’atube, eafa’af ufunamaim, gunum etei seven gugugug hiwa’an hiya’afut.
| Bible_taxi1500 | Latn | aai_Latn |
Naatu hibiya’afut ana veya ayu ata kirumamih abubusuruf, baise marane fanan ta eo, “Abisa gunum seven hio inonowar ana wa’iwa’irin o akisimo inabotan men bukamaim inakirum!”
| Bible_taxi1500 | Latn | aai_Latn |
Imaibo tounamatar riy yan naatu me yan bat ai’itin uman ana asukwafune au mar bora’ah.
| Bible_taxi1500 | Latn | aai_Latn |
Naatu orot nati wanatowan, wanatowan ema’am isan mar tafaram riy sawar etei sinafen wanawanan tema’am, Regah God wabinamaim eo baifaro eo, “Veya boro men ta au’uf tananawiyimih!
| Bible_taxi1500 | Latn | aai_Latn |
Baise tounamatar bai seven ana tour nabababin ana veya God ana kirikirifot abisa kurerereb ana dinab orot nonowar na’atube boro natit yomanin na’asa’ub.”
| Bible_taxi1500 | Latn | aai_Latn |
Imaibo fanan maramaim anonowar iban iuwu maiye eo, “Kwen buk nati tounamatar riy yan naatu me yan ebatabat umanamaim rusasar inu’in kubai.”
| Bible_taxi1500 | Latn | aai_Latn |
Imih ayu ana tounamatar ai fefeyan buk kikimin baitu isan ao, iuwu eo, “Kubai naatu ku’aan, kamokam boro nitenkuyakuy baise awamaim ina’ani’an ana mumunin boro tafu’ube.”
| Bible_taxi1500 | Latn | aai_Latn |
Tounamatar umanamaim buk firorow abai naatu aan, ani’aan ana mumunin i tafu’ube baise ani’aan ufunamaim kamoukamou itenkuyakuy.
| Bible_taxi1500 | Latn | aai_Latn |
Imaibo hi’uwu, “God ana tur sabuw moumurih, tafaram ta ta, tur ta ta, naatu aiwob ta ta isah ina’orereb maiye.”
| Bible_taxi1500 | Latn | aai_Latn |
Imaibo fufufunen ana isikar ta tutukabe hibai hitu naatu hi’uwu, “Kwen God ana Tafaror Bar naatu sibor ana gem kufufunen, naatu sabuw kwafirenayah auman kwiyab.
| Bible_taxi1500 | Latn | aai_Latn |
Baise seboseb tetenane hikuru’uru’um inihamiy, men inafufunimih, anayabin nati i Eteni Sabuw hitih. Naatu nati Ufun Sabuw boro sumar 42 wanawananamaim nati Tafaror Bar kakafiyin merarawat hinawas fufufur nare.
| Bible_taxi1500 | Latn | aai_Latn |
Naatu ayu boro fair au kourerebayah orot rou’ab anitih, i boro dawer faifuw hina’osen veya etei 1,260 wanawananamaim dinabatur hinao rerereb”.
| Bible_taxi1500 | Latn | aai_Latn |
Iti dinab orot rou’ab ana itinin i ai rou’ab naatu ramef rou’ab na’atube, mar tafaram etei ana Regah nanamaim tebatabat.
| Bible_taxi1500 | Latn | aai_Latn |
Orot babin yait nasinaftobon biyababan baitihimih nabiwa’an, wairaf boro awahine natit hai rakit na’ar fufurih, orot yait biyababan baitihimih nabiwa’an ana morob boro iti na’atube namorob.
| Bible_taxi1500 | Latn | aai_Latn |
Iti orot hairi i fair hibai dinabatur hio’orereb ana veya, auyom mar boro hinahir toun men nayar, naatu fair hibai harew boro hinabotabir rara namatar, naatu sawow yumatah ta ta hinakokok sinaf mataramih boro hinasinaf hinamatar.
| Bible_taxi1500 | Latn | aai_Latn |
Naatu hinaorereb nasasawar, sawaidab boro Sou Awan Wanu’uminane nayen baiyow nabusuruf nanunih hinatit na’asbunubunuwih hinamorob.
| Bible_taxi1500 | Latn | aai_Latn |
Naatu biyah boro bar merar gagamin ef yanamaim hina’in, hai Regah hio’onafimaim. Sabuw nati bar merar gagamin wabin i Sodom o Egypt hai i’inan hiwabih.
| Bible_taxi1500 | Latn | aai_Latn |
Veya tounu naatu veya baikwafi’inin turin, sabuw tafaram ta ta, big ta ta, tur ta ta, biyah ta ta boro hinanuw biyah hina’itan naatu bow ya isan boro hinakwahir hina’in.
| Bible_taxi1500 | Latn | aai_Latn |
Tafaram ana sabuw boro orot rou’ab himomorob isan hinaru’ay hiniyasisir, turahinah bairi hai siwar hinafarambonen, anayabin iti dinab orot rou’ab i biyababan gagamin maiyow hibai hina tafaram wanawanan sabuw tutufin etei isah.
| Bible_taxi1500 | Latn | aai_Latn |
Baise veya toun ana turin auman ufunamaim yawas ana’a’ar tainen Godane na biyah wanawanan run naatu himisir ah yan hibat. Naatu sabuw iyabowat hinuw hi’i’itih ana veya hai bir ra’at.
| Bible_taxi1500 | Latn | aai_Latn |
Naatu orot fanan aumetawat maramaim dinab orot rou’ab isah eo, “Kwayen kwana iti’imaim!” naatu hai rakit sabuw hibat himtitiyih hiyen mar wakasakas wanawananamaim hirun.
| Bible_taxi1500 | Latn | aai_Latn |
Nati ana maramaim iriyoy fairin anababatun tit bar merar auwaraunane turin gurus. Sabuw etei 7,000 eas bunubunuwih himorob, afa morobo’e erebirubir merarayow mar ana God hitin.
| Bible_taxi1500 | Latn | aai_Latn |
Bai’akir bairou’abin sawar, naatu bai’akir baitounin boro’omo natit!
| Bible_taxi1500 | Latn | aai_Latn |
Tounamatar bai ana tour babin niduw, naatu maramaim fanah gagamin maiyow tit hio, “Tafaram ana aiwob i na, it ata Regah ata God ana aiwobomih matar naatu i ana Roubinayan orot auman, i boro tafaram nabonawiy wanatowan, wanatowan.”
| Bible_taxi1500 | Latn | aai_Latn |
Naatu regaregah ai’in nah 24 hai urama’ama’amaim hima’am God nanamaim yumatah aubabe hira’iy God hikwafir,
| Bible_taxi1500 | Latn | aai_Latn |
hio, “Aki merarayow o abit, Regah God wanatowan. O i boun, marasika! Anayabin o a fair gagamin na’in ibai, naatu ibusuruf sabuw kubobonawiyih!
| Bible_taxi1500 | Latn | aai_Latn |
Tafaram tutufin wanawanan Eteni Sabuw God men hisusu’ub yah so’ar naatu boun o ayaso’ar na. Veya i na sabuw murubih baibabatiyih isan. Akirwairafih, dinab oro’orot hai baiyan baitih isan. Naatu o a sabuw iyab o wab hikakafiy hibowabow, kikimin yen in gagamin. Naatu sabuw iyab tafaram higugurus, i gurusih isan ana veya na tit!”
| Bible_taxi1500 | Latn | aai_Latn |
Imaibo God ana Tafaror Bar maramaim botawiy naatu ana bar wanawanan omatanen ana mouw inu’in hi’itin, naatu namanamar bokiyakiyat, farafarar rouware, iriyoy me ibiguw, naatu toun kabay totomar tounabe yar re.
| Bible_taxi1500 | Latn | aai_Latn |
Ina’inanen gagamin ta maramaim matar. Babin ana faifuw veya ius naatu anamaim sumar tafan bat naatu daman etei 12 ukwarinamaim yara’aten.
| Bible_taxi1500 | Latn | aai_Latn |
Yan matar kek tufuwamih botukwar biyan baban rerey.
| Bible_taxi1500 | Latn | aai_Latn |